CELEX: 22012D0103
Language: hu
Date: 2012-06-15 00:00:00
Title: Az EGT Vegyes Bizottság 103/2012 határozata ( 2012. június 15. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

4.10.2012   
            
            
               HU
            
            
               Az Európai Unió Hivatalos Lapja
            
            
               L 270/1
            
         AZ EGT VEGYES BIZOTTSÁG 103/2012 HATÁROZATA
   (2012. június 15.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2012. április 30-i 80/2012 EGT vegyes bizottsági határozat (1) módosította.
            
         
               (2)
            
            
               A 998/2003/EK európai parlamenti és tanácsi rendeletnek kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről szóló, 2011. július 14-i 1152/2011/EU felhatalmazáson alapuló bizottsági rendeletet (2) bele kell foglalni a megállapodásba.
            
         
               (3)
            
            
               A 998/2003/EK európai parlamenti és tanácsi rendelet Ib. mellékletének a veszettség elleni vakcinázás technikai követelményei tekintetében történő módosításáról szóló, 2011. augusztus 30-i 1153/2011/EU felhatalmazáson alapuló bizottsági rendeletet (3) bele kell foglalni a megállapodásba.
            
         
               (4)
            
            
               A hústermelés céljából tartott csirkék védelmét szolgáló minimumszabályok megállapításáról szóló, 2007. június 28-i 2007/43/EK tanácsi irányelvet (4) bele kell foglalni a megállapodásba.
            
         
               (5)
            
            
               A 88/407/EGK tanácsi irányelv D. mellékletének a házi szarvasmarhának a spermagyűjtő központokból és állomásokról, illetve spermatároló központokból feladott spermája Unión belüli kereskedelme tekintetében történő módosításáról szóló, 2011. szeptember 20-i 2011/629/EU bizottsági végrehajtási határozatot (5) bele kell foglalni a megállapodásba.
            
         
               (6)
            
            
               E határozat a halaktól, a tenyésztett víziállatoktól és az állati termékektől, így például a petesejttől, az embriótól és a spermától különböző élő állatokra vonatkozik. A megállapodás I. melléklete I. fejezete bevezető részének (2) bekezdésében meghatározottak szerint az e kérdésekkel kapcsolatos jogszabályok nem alkalmazandók Izlandra. Ez a határozat ennélfogva nem alkalmazandó Izlandra.
            
         
               (7)
            
            
               Ez a határozat állat-egészségügyi kérdéseket érintő jogszabályokra vonatkozik. Állat-egészségügyi kérdésekre vonatkozó jogszabályok nem alkalmazandók Liechtensteinre, amíg az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás kiterjed Liechtensteinre, a megállapodás I. mellékletének szektorális kiigazítások részében foglaltak szerint. Ez a határozat ezért nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   A megállapodás I. mellékletének I. fejezete a következőképpen módosul:
   
               1.
            
            
               Az 1.1. rész 10. pontja (998/2003/EK európai parlamenti és tanácsi rendelet) a következő francia bekezdéssel egészül ki:
               
                           „—
                        
                        
                           
                              32011 R 1153: a Bizottság 2011. augusztus 30-i 1153/2011/EU felhatalmazáson alapuló rendelete (HL L 296., 2011.11.15., 13. o.).”
                        
                     
         
               2.
            
            
               Az 1.2. rész a 148. pont (2011/215/EU bizottsági végrehajtási határozat) után az alábbiakkal egészül ki:
               
                           „149.
                        
                        
                           
                              32011 R 1152: a Bizottság 2011. július 14-i 1152/2011/EU felhatalmazáson alapuló rendelete (HL L 296., 2011.11.15., 6. o.).
                           Ez a jogi aktus nem alkalmazandó Izlandra.
                           A megállapodás alkalmazásában e rendelet rendelkezéseit a következő kiigazításokkal kell értelmezni:
                           Az I. melléklet A. részében lévő felsorolás a következő szöveggel egészül ki:
                           
                                       »NO
                                    
                                    
                                       Norvégia
                                    
                                    
                                       A teljes terület« ”
                                    
                                 
                     
         
               3.
            
            
               A 4.1. rész 7. pontja (88/407/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32011 D 0629: a Bizottság 2011. szeptember 20-i 2011/629/EU végrehajtási határozata (HL L 247., 2011.9.24., 22. o.).”
                        
                     
         
               4.
            
            
               A 8.1. rész 6. pontja (88/407/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32011 D 0629: a Bizottság 2011. szeptember 20-i 2011/629/EU végrehajtási határozata (HL L 247., 2011.9.24., 22. o.).”
                        
                     
         
               5.
            
            
               A 9.1. rész 12. pontja (2008/119/EK tanácsi irányelv) után a következő pontot kell beilleszteni:
               
                           „13.
                        
                        
                           
                              32007 L 0043: a Tanács 2007. június 28-i 2007/43/EK irányelve a hústermelés céljából tartott csirkék védelmét szolgáló minimumszabályok megállapításáról (HL L 182., 2007.7.12., 19. o.).
                           Ez a jogi aktus nem alkalmazandó Izlandra.”
                        
                     
         2. cikk
   Az 1152/2011/EU és az 1153/2011/EU rendeletnek, a 2007/43/EK irányelvnek, valamint a 2011/629/EU határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2012. június 16-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. június 15-én.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 248., 2012.9.13., 13. o.
   
      (2)  HL L 296., 2011.11.15., 6. o.
   
      (3)  HL L 296., 2011.11.15., 13. o.
   
      (4)  HL L 182., 2007.7.12., 19. o.
   
      (5)  HL L 247., 2011.9.24., 22. o.
   
      (6)  Alkotmányos követelmények fennállását nem jelezték.